**Obrazloženje Financijskog plana Državnog odvjetništva Republike Hrvatske za razdoblje 2024.-2026.**

### 10940 Državno odvjetništvo Republike Hrvatske

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023EUR | Plan 2024.EUR | Plan 2025.EUR | Plan 2026.EUR | Indeks 2024/2023 |
| 10940 | 6.558.241,58 | 8.664.424,00 | 9.441.746,00 | 9.503.780,00 | 9.518.438,00 | 109 |

Državno odvjetništvo Republike Hrvatske zastupa Republiku Hrvatsku, poduzima pravne radnje iz svoje nadležnosti radi zaštite Ustava i zakonitosti pred Ustavnim sudom Republike Hrvatske, poduzima radnje iz svoje nadležnosti pred Vrhovnim sudom RH, Visokim upravnim sudom RH, Visokim trgovačkim sudom RH, Visokim prekršajnim sudom RH, međunarodnim, te stranim sudskim i drugim tijelima. Državno odvjetništvo Republike Hrvatske na čelu s Glavnim državnim odvjetnikom vodi nadzor nad radom cjelokupne državnoodvjetničke organizacije, a posebice skrbi o urednom i pravodobnom obavljanju poslova u državnom odvjetništvu, obavlja poslove u svezi s predstavkama i pritužbama na rad Državnog odvjetništva, skrbi o stručnom usavršavanju državnih odvjetnika, zamjenika državnih odvjetnika, savjetnika, vježbenika i drugih službenika i namještenika u državnom odvjetništvu, vodi statistiku te obavlja i druge poslove propisane Zakonom i Poslovnikom državnog odvjetništva.

### 2812 Djelovanje državnih odvjetništava

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2022. | Plan 2023EUR | Plan 2024.EUR | Plan 2025.EUR | Plan 2026.EUR | Indeks 2024/2023 |
| 2812 | 6.558.241,58 | 8.664.424,00 | 9.441.746,00 | 9.503.780,00 | 9.518.438,00 | 109 |

**Cilj 1. Jačanje učinkovitosti pravosuđa**

#### A629262 SURADNJA REPUBLIKE HRVATSKE I EUROJUST-A

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024.EUR | Plan 2025.EUR | Plan 2026.EUR | Indeks 2024/2023 |
| A629262 | 42.321,76 | 67.224,00 | 69.900,00 | 135.100,00 | 135.600,00 | 104 |

**IZVOR 11**

Ovom aktivnosti se financira rad Ureda sa sjedištem u Den Haagu i sudjelovanja u aktivnostima European Judicial Network-a. Najveći dio sredstava planiran je za podmirenje najamnina za stanovanje predstavnika Republike Hrvatske u EUROJUST-u u Haagu, usluge telefona, podmirenje godišnje komunalne naknade za stan koji koristi predstavnik RH u EUROJUST-u, podmirenje troškova službenih putovanja spomenutog predstavnika te usluge prijevoda i nabavke uredskog materijala. Povećanje se odnosi na češća putovanja, povećane cijene goriva pa tako i karte, po naputku EU trebat će i zamjenik pa je to stavljeno za razdoblje 2025

#### A634000 PROGON POČINITELJA KAZNENIH DJELA, ZAŠTITE IMOVINE RH I PODNOŠENJE PRAVNIH SREDSTAVA ZA ZAŠTITU ZAKONITOSTI

**Zakonske i druge pravne osnove**

Zakon o državnom odvjetništvu, Zakon o Uredu za suzbijanje korupcije i organiziranog kriminaliteta, Zakon o područjima i sjedištima državnih odvjetništava.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024.EUR | Plan 2025.EUR | Plan 2026.EUR | Indeks 2024/2023 |
| A634000 | 2.720.638,89 | 3.534.740,00 | 3.775.046,00 | 3.782.880,00 | 3.790.538,00 | 107 |

**IZVOR 11**

 Plaće i doprinosi : Prijedlog proračuna za plaće, prekovremene i doprinose se temelji na bazi mjeseca rujna 2023. prema uputi nadležnog Ministarstva.

Ostale rashodi za zaposlene: Prijedlog proračuna odnosi se na trenutno stanje zaposlenih sa trenutno važećim iznosima za božićnicu, regres prema uputi nadležnog Ministarstva.

Naknade za prijevoz: Prijedlog je izrađen sukaldno broju zaposlenih službenika i namještenika, te za nadoknadu troškova prijevoza i odvojenog života za državne dužosnike koji ostvaruju to pravo.

Materijalni rashodi: Predloženi prijedlog se odnosi na povećanje rashoda električne energije i plina na koje rashode nismo u mogućnosti utjecati - potpisani ugovori na temelju okvirnih sporazuma, nabavka sitnog inventara i auto guma za nova službena vozila. Rashodi za zakupnine i najamnine će se povećati zbog sklapanja novih sporazuma za najam uređaja za kopiranje-iznos računa će ovisiti o broju kopiranja/ispisa stranica, te za najam informatičke opreme i najma dvorana godišnjeg savjetovanja i dva stručna skupa namjenjena državnoodvjetničkim dužnosnicima. Sklopljeni su ugovori za usl. telefona, poštanske usluge, usluge interneta-novi ugovor i ostalo.

Tekuće održavanje: Planirana sredstava predviđena su i za popravke službenih vozila, servisiranje i popravke klima uređaja, servisiranje kotlovnice, usluge soboslikarskih radova, popravke kopirki, printera i sl.

Nabava opreme: Prijedlog proračuna je planiran za nabavku novog uredskog namještaja i nabavke opreme za održavanje i zaštitu, a sve zbog dotrajalosti postojeće opreme, te za podmirenje rashoda za dva službena vozila nabavljena putem financijskog lizinga i nabavku još jednog vozila koje je u planu nabave putem financijskog leasinga. U prijedlogu se ne nalaze sredstva koja se ne nabavljaju preko Ministarstva pravosuđa i uprave, već su to tražena sredstva za vlastitu nabavu.

**IZVOR 31 VLASTITI PRIHODI**

Vlastiti prihodi se ostvaruju od prihoda čajne kuhinje DORH-a. Kod vlastitih prihoda se očekuje prijenos u slijedeću godinu . Procjena se odnosi na trenutnu situaciju.

**IZVOR 61 DONACIJE**

Donacije bi se trebale primiti od neprofitnih inozemnih organizacija sukladno potpisanom sporazumu. U 2024. očekuje se primitak preostalog dijela odnosno zadnjih 20 % .

#### A634002 MEĐUNARODNA SURADNJA DRŽAVNIH ODVJENIŠTAVA

**Zakonske i druge pravne osnove**

Zakon o državnom odvjetništvu, Zakon o međunarodnoj pravnoj pomoći u kaznenim stvarima

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024.EUR | Plan 2025.EUR | Plan 2026.EUR | Indeks 2024/2023 |
| A634002 | 20.813,72 | 35.331,00 | 44.800,00 | 44.800,00 | 50.300,00 | 126 |

**IZVOR 11**

Prijedlog proračuna za materijalane rashode se odnosi za podmirenje sljedećih rashoda: rashodi službenih putovanja, usluga prijevoda, naknade troškova osobama izvan radnog odnosa-službena putovanja-(savjetnicima koji su iz drugih tijela upućeni na rad u DORH), rashode reprezentacije za ugošćavanje inozemnih delegacija, rashode protokola prilikom odlaska predstavnika DORH-a i posjeta inozemnih delegaciju DORH-u i sl.

**IZVOR 51**

Pomoći bi se trebale ostvariti od refundacija troškova za inozemna službena putovanja od raznih EU institucija (predviđanja).

#### A634013 ZASTUPANJE REPUBLIKE HRVATSKE U INOZEMSTVU

**Zakonske i druge pravne osnove**

Zakon o državnom odvjetništvu

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2022. | Plan 2023. | Plan 2024.EUR | Plan 2025.EUR | Plan 2026.EUR | Indeks 2024/2023 |
| A634013 | 3.774.467,22 | 5.009.384,00 | 5.552.000,00 | 5.541.000,00 | 5.542.000,00 | 111 |

Državno odvjetništvo RH zastupa Republiku Hrvatsku u imovinskim sporovima pred inozemnim sudovima, ustanovama i drugim tijelima. U postupcima koji se vode u inozemstvu i u kojima je isključena mogućnost zastupanja po DORH-u, Glavni državni odvjetnik RH uz suglasnost Vlade RH ovlašćuje za zastupanje odgovarajućeg inozemnog stručnjaka, a što je u pravilu odvjetnik iz zemlje u kojoj se vodi postupak. Planirana sredstva u 2024. godini iznose ukupno 5.552.000,00 eur-a od čega se najveći iznosi odnose na troškove intelektualnih i osobnih usluga – usluge odvjetnika po službenoj dužnosti, usluge vještaka te pravnih savjetnika u procesima koji se vode pred međunarodnim sudovima – 4.500.000,00 eur-a (iznos je iskazan sa pridodanim PDV-om , osnovica 3.600.000,00 eura) i iznos od 1.000.000,00 eur-a iskazan na stavci rashoda Pristojbe i naknade koji se odnosi na plaćanja sudskih pristojbi inozemnim sudovima. Iznosi u 2025. i 2026. godini posebice za intelektualne usluge planirani su temeljem procjene DORH-a prema predviđenim i započetim arbitražnim postupcima.